DIAMARS, 4 JULI 2023 
588-0022 
HAYA NOS RIBA: 
WWW.AWEMAINTA.COM 
NOTICIA@AWEMAINTA.COM 
AWEMainta 


3 
4 
2 


5 


A FIRMA UN LETTER OF INTENT 


JEUGD EN ZEDEN POLITIE Y SLACHTOFFERHULP 
PRONTO LO CONTA CU UN EDIFICIO NOBO 


 HULANDA A PIDI DISCULPA 
PA PASADO DI SCLAVITUD 


“IS DAT WEL 
GENOEG?” 


ACTIVIDADNAN 
POLITICO A 
CONTINUA CU VARIOS 
RECAUDACION DI FONDO 


ANALISIS 


MEP TIN RASON 
PA PARA FIRME 
PERO LAGA PROME 
MINISTER DUNA CUENTA 


Diamars, 4 Juli 2023 
LOCAL 
2 
AWEMainta 


D 
iasabra ultimo, a tuma luga varios 
ceremonia pa conmemora e fecha 
di prome di Juli como e fecha di aboli- 
cion di sclavitud dor di principalmente 
Hulanda, un sclavitud cu a ser practica 
riba islanan conoci como Antias Hulan- 
des pero tambe na Surnam y Indone- 
sia. 


Na Oosterpark, Amsterdam a tuma 
luga un ceremonia cu asistencia di Su 
Alteza Rey Willem Alexander, kende na 
e ocasion aki, un biaha mas a ofrece 
disculpa di parti di gobierno Hulandes 
pa e rol cu e pais aki a hunga den e 
periodo scur aki den pasado. 


Tanto na Willemstad como Paramaribo 
tambe a tene ceremonianan pa recorda 
abolicion di sclavitud pero en realidad 
ta keda e duda grandi si e gesto di 
disculpa aki, ta uno sincero y si esaki 
en berdad ta suficiente. 


Sigur ora cu analisa e historia di e era 
aki, tin cu realisa cu tin esclavonan cu 
a fayece sin cu nunca nan sernan keri, 
esta famia tin nocion kico a pasa cu 
nan of na unda a dera nan, ya cu den e 
tempo ey, e poder di e blanco, e poder 
di e doñonan di ‘plantage,’ tabatin 
esclavonan practicamente riba mesun 
nivel c’un cabay of un burico. 


Nan balor no tabata existi como ser 
humano, nan ta solamente un figura pa 
yuda den produccion cu tabata tuma 
luga na e fincanan, den negoshinan 
di e tempo ey, sin cu nan tabata ricibi 
pago of respet pa loke nan tabata haci. 


Ta esclavonan cu a wordo bati, maltrata 
pa produci mas, hasta ora cu nan 
tabata lesiona dor di maltrato ricibi 
pa manehado nan di e centronan aki, 
caminda esunnan cu no resisti e abuso 


nan aki,  tabata ser hinca den un graf 
sin nomber, cubri cu piedra sin un cruz 
y sin un nomber. 
Esclavonan tabata hende, ser humano 
cu den e era moderno aki a conoce 
asina derecho caminda e diferencia 
di e era aki y cu e tempo di sclavitud, 
ta haci henter a forma con ta atende 
cu e pasado aki, un situacion mucho 
mas serio cu merece atencion real y 
caminda e balor humano tin cu prev- 
alece. 


E historia cu tin na e momentonan aki 
di e era scur aki, ningun momento ta 
refleha loke realmente a tuma luga, e 
forma con e catibonan tabata wordo 
menosprecia, humiya y viola den tur 
derecho cu nan como ser humano 
mester tin. 


Tabata un era caminda e dignidad di 
e hendenan aki tabata ser horta for di 
nan, hendenan cu tabata traha duro 
pa no wordo maltrata, ta yega drumi 
anochi sin algo na stoma, kedando keto 
pa nan no ser likida. 
Ta un periodo hopi tristo cu mescos cu 
den varios otro pais rond mundo, nunca 
su historia a wordo administra den un 


forma cu lo a brinda un luz mas original 
di loke tabata pasa den e tempo ey. 


Esclavonan cu a bin e islanan for di 
otro continentenan, cu a habri caminda 
pa tambe forsa localnan bira parti di e 
grupo di hendenan menosprecia aki, 
hendenan cu a wordo abusa den tur 
tipo di forma posibel. 


E discurso di Rey Willem Alexander sin 
duda tabata respetuoso y di aplaudi 
pero realidad di e situacion ta cu no 
tin palabranan bunita pa elimina un 
consenshi destructivo di un pasado 
asina mahos, colma di abuso sin piedad 
algun. 


Tumando nota con Tula y Carpata e 
yega nan fin na man di burdugunan, 
anto suerte di otronan cu a perde nan 
bida sin cu ningun hende a ripara of 
reclama, tabata ainda mas pio, un 
morto di hamber, un morto pa maltrato 
y un morto sin dignidad. 


P’esey ta lanta e pregunta si e e grito di 
pordon, e grito di disculpa lo ta sufici- 
ente, ya cu e pregunta lo keda: “Is dat 
wel genoeg?” 


 Hulanda a pidi disculpa pa pasado di sclavitud 


“Is dat wel genoeg?” 

M 
ayoria organisacion politico cu ya ta tradicional, a sigui 
cu actividadnan den barionan pa recauda fondo spe- 
rando riba un campaña electoral, cu hopi hende ta anticipa 
cu ta cerca di yega. 
Sinembargo mayoria di e actividadnan aki tabata di politico 
individual, kendenan a organisa bendemento di cuminda, 
b.b.q. of hasta rifa entre nan sostenedonan, buscando 
fondo pa un posibel campaña electoral cu nan ta kere ta na 
caminda. 


Hecho ta cu ningun organisacion politico cu a haya nan mes 
den preta na 2021 ora cu den forma inespera Prome Minister 
Evelyn Wever Croes a presenta na Gobernador y a presenta 
retiro di Parlamento despues cu e asunto di malversacion di 
fondo di fraktiemedewerker di fraccion di POR a bira conoci. 


Esey a sosode na luna di Maart di 2021, cu tabata net 
algun luna prome cu eleccion mester a tuma luga na luna 
di September  di mesun aña loke a pone cu dentro di un 
periodo di tres luna, Prome Minister mester a yama eleccion 
adelanta. 
Mayoria partido politico a wordo sorprendi pa esaki y hopi a 
haya nan mes den preta cu cambio di e proceso electoral y 
practicamente solamente partido MEP tabata esun cu no a 
wordo perhudica asina hopi, haciendo uzo di tur posibilidad 
cu e propio aparato gubernamental tabata brinda e partido 
na mando. 
Un sosten cu e partido geel tabatin na su disposicion 100% 
mirando cu partido POR a practicamente wordo destrui cu e 
acusacion contra di su lider Howell, mientras cu partido RED 
tambe a ser sacrifica sin por haci mucho c’un asiente den 
un constelacion di parlamento cu ya  no tabata conta mas. 


PREPARACION 
Gabinete Wever Croes II for di su inicio tabata dunando indi- 
cacion cu e no ta un coalicion fuerte ya cu practicamente 
partido MEP cu su lider Evelyn Wever Croes como Prome 
Minister, tabata “heer en meester” riba un  partner hopi 
debil, un  partner sin experiencia y un partner cu no tabatin 
nochi di con gobernacion ta hinca den otro. 


E diferencia di experiencia aki, ta notabel tur dia y mientras 
cu e vice Prome Minister nobato, esta Ursell Arends ta sali 
di un situacion conflictivo pa otro, mas y mas e momento 
ta yegando cu sea partido MEP of partido RAIZ lo tin cu 
saca nan conclusion pa saca mayor probecho di un decision 


politico asina drastico. 


Na 2021 lider di MEP a haci uzo di esaki practicamente 
eliminando su dos ex partnernan di coalicion pero na mes 
momento influenciando formalmente campaña di otro 
rivalnan politico loke a conduci na triunfo di MEP den e 
proceso electoral. 


Ta for di 2022 caba varios politico a cuminsa move, trah- 
ando riba actividadnan pa busca fondo pa un proximo elec- 
cion mientras cu algun partido tambe a bin ta trahando 
riba algun actividad pa recaudacion di fondo pa nan organ- 
isacion. 


Den fin di siman a tuma luga como cinco actividad grandi 
di diferente partido politico y ta sperando cu e cantidad 
di actividanan aki lo bay aumenta despues di reces di 
Parlamento cu ta inicia dialuna venidero loke lo bay limita 
un tiki e tipo di desaroyonan aki. 
Loke ta resaltando ta e hecho cu tin actividadnan di politi- 
conan nobo y tambe algun di politiconan cu den proximo 
proceso electoral lo presenta nan candidatura. 


Actividadnan politico a continua 
cu varios recaudacion di fondo 

H 
opi no ta mira e posicion tuma den fin di siman pa frac- 
cion di MEP, como algo serio cuestionando esaki formal- 
mente ya cu ta un posicion cu e fraccion geel mester a tuma 
for di masha tempo caba. 


Den un comunicado di prensa, fraccion di MEO ta mustra 
riba e impacto cu e periodo di sclavitud tabatin y tin ainda 
riba bida riba e islanan di Caribe y a enfatisa riba e impor- 
tancia pa henter e asunto aki como prioridad pa formacion 
di comunidad. 


Parti esencial di e comunicado di fraccion di MEP ta e hecho 
cu aña pasa na momento cu Prome Minister Mark Rutte 
tambe a disculpa den nomber di gobierno di Hulanda pa e 
rol cu e pais a hunga den e periodo aki, Rutte a mustra cu 
no ta pone un “punt” tras cu e asunto aki pero un “coma” 
ya cu ainda falta hopi pa atende y pa papia ariba prome cu 
completa henter e asunto aki. 
E comunicado ta mustra cu loke ta bin tras di e “coma” Premier 
Rutte a señala aña pasa, ta e problema ya cu mientras cu ta 
papia di drecha cos, haci algo pa aboli e pasado tristo aki, 
MEP ta sinti resistencia Hulandes pa abiertamente papia di 
cierto topiconan manera recuperacion y ta sigui insisti pa 
yega e espacio tras di e “coma” sin cu tin participacion di 
otro partinan di Reino Hulandes. 


Tambe fraccion di MEP ta mustra riba e hecho cu ta papia 
hopi pa reduci e deficit democratico den Reino, di otro 
banda gobierno di Hulanda ta insisti pa impone un supervi- 
sion financiero pa medio di e Rijkswet, esta e RAft. 


Ta di aplaudi e curashi aki di fraccion di MEP cu pa casi seis 
aña a presenta nan mes como un fraccion cu na luga di ta 
controla gobierno, nan a bira mas tanto parti di e maneho di 
e gobierno, pues no por tin ningun tipo di control. 


MEP tin rason cu Hulanda kier impone un RAft cu ta kita 
autonomia for di Parlamento pa haci e control aki, e no ta 


necesario ya cu no tin un situacion cu ta rekeri esaki na e 
momentonan aki. 
Aruba a pesar di e crisis financiero cu a asota henter mundo, 
ta sigui dilanti, ta sigui mustra un economia impresionante 
pero cu ainda tin su partinan debil y lo ta mucho mas miho 
pa controla e desaroyonan den proximo añanan, cu algun 
funcionario di gobierno Hulandes bin aki y dicidi kico por ser 
haci y kico no por. 


P’esey e posicion tuma pa fraccion di MEP ta impresionante 
pero na mes momento tambe e posicion aki ta controversial, 
ya cu gran cantidad di loke ta tumando luga, tin di haber cu 
e forma con lider di e partido y alabes Prome Minister di e 
pais, a atende cu e asuntonan aki. 
No a hiba experto, no a tene dialogo nacional, no a forma un 
delegacion nacional pero simplemente Evelyn Wever Croes 
a actua riba titulo personal y te ora cu e regresa Aruba y tur 
cos ta firma caba, e ta bin duna cuenta na Parlamento y na 
e fraccionnan cu ta sostene su gobierno. 


Mescos cu fraccion di MEP a mustra e curashi pa reac- 
ciona riba henter e asunto di disculpa pa sclavitud, e mester 
mustra contra di su Prome Minister, esun responsabel pa tur 
loke ta pasando cu Landspakket y otro asuntonan manera 
reduccion formal den cuido medico. 


Ban ta franco, si e situacion ta asina financiero ta asina dificil, 
Hulanda no tin mester di Parlamento di Aruba pa pasa e ley 
di RAft aki ya cu e por a impone esaki pa medio di un “aanwi- 
jzing” cual na e momentonan aki Hulanda simplemente no 
por hustifica den bista di Nacionnan Uni. 


 E problema ta keda cu Hulanda no tin confiansa mas den 
gabinete Wever Croes II pero ta keda na e propio fraccionnan 
cu ta sostene e gobierno aki, pa dirigi e gobierno pa atende 
cu asuntonan di interes general, actuando como berdadero 
representantenan di pueblo y no permiti gobierno dirigi e 
fraccionnan e rumbo cu gobierno kier pa nan bay. 


Analisis 


MEP tin rason pa para firme 
pero laga Prome Minister duna cuenta 

D 
ialuna mainta gobierno a firma hunto cu 
Di Vecchia Estates un Letter of Intent ca- 
minda cu ta compromete cu unabes cu e edi- 
ficio nobo pa loke ta trata Family Justice Cen- 
ter, Jeugd en Zeden Politie y Bureau Slachtof- 
ferhulp keda cla, lo cuminsa huur esaki. 


Segun minister di husticia y asunto social, 
Rocco Tjon, pa gobierno esaki ta sumamente 
importante. Si mira e puntonan di salida di 
e maneho tambe pa loke t’e ministerio di 
husticia y asunto social, pa crea e condi- 
cionnan adecua pa tur esunnan cu ta traha 
den husticia. 


Teniendo na cuenta cu esey obviamente e 
parti di infrastructura ta importante, aunke t’e 
parti final. Ya caba tin hopi inversion a tuma 
luga, segun e minister. Manera ta conoci, a 
inverti den curso pa henter e veld social y 
hudicial. Pero tambe specificamente pa loke 
ta Jeugd en Zedenpolitie. A percura pa tur e 
recherchenan ta certifica, pero di otro banda 
a adapta maneho y guia cu ta wordo uza pa 
Ministerio Publico pa loke ta caso di abuso di 
mucha, ta mucho mas estricto. 


Fuera di esey tambe tin e plan nacional pa 
loke ta conscientisacion “Mi mesun heroe” y 
un parti hopi importante tambe ta cu a traves 
di Family Justice Center, un proyecto cu a 
nace bao di Sociaal Crisis Plan, y percura pa 
mantene su continuidad, a introduci tambe 
e mediconan forense, cual ta algo unico den 
nos region. 
Segun e minister esaki ta un paso importante 
ora ta trata investigacion riba abuso di mucha 


A firma un Letter of Intent 


Jeugd en Zeden Politie y Slachtofferhulp 
pronto lo conta cu un edificio nobo 


en general. Awo a yega n’e parti cu ta hopi importante tambe cual t’e parti 
di infrastructura. 


Gobierno ta satisfecho cu a traves di e Letter of Intent aki lo percura pa 
otro aña e edificio aki ta completamente cla p’asina henter e personal, 
pero tambe Bureau Slachtofferhulp, cual ta un departamento cu te dia 
di awe nunca tabatin un Huisvesting fiho y tambe Family Justice Center, 
lo formalisa esaki, entre otro den e organisacion di Cuerpo Policial pero 
tambe percura pa nan tin nan propio edificio. 


Tabata un momento importante p’e motibo tambe cu a tene cuenta cu 
tur e diferente aspectonan cu ta rekeri ora ta trata parti di infrastructura, 
specificamente p’e departamentonan aki. 

D 
i Vecchia Estates lo t’e desaroyado di e edificio nobo pa 
Family Justice Center, Jeugd en Zedenpolitie y tambe 
Bureau Slachtofferhulp. P’e motibo aki mes Minister Rocco 
Tjon y tambe director di e compania, Giovanni di Vecchia, 
a firma un Letter of Intend (Intentieverklaring) comprome- 
tiendo p’e construccion di e edificio aki. 
Cu esaki Giovanni di Vecchia a splica cu nan ta sumamente 
gradicido n’e minister cu a duna e oportunidad pa ofrece un 
producto cu na final e mester papia pa su mes. A tuma un 
poco tempo pa por a yega hunto n’e proyecto aki, pero sigur 
un proyecto cu lo bay hinca tres departamento hunto, pa 
saca e miho resultado cu ta posibel. 


Esey ta locual cu Di Vecchia Estates ta enfoca riba dje. Di 
Vecchia no ta pensa cu no por a pensa un miho nomber p’e 
proyecto aki cu yama Agora, cu ta bin di un nomber Griego 
Antiguo, unda cu antes ta haya un plasa of un luga caminda 
tur e politiconan, lider religioso, abogado, tabata bin hunto 
y purba di yega n’e miho consenso cu ta posibel. 
Den e caso aki e tres departamentonan aki, despues di 
elabora hopi intenso mes di un arkitecto local di e compania, 


cu a haci un tremendo trabao pa hinca esaki den otro, cual 
e compania ta sumamente gradicido. 
Ta sigur cu na final, aki un aña ora cu e proyecto ta cla, e por 
ta cada un di nos como Arubiano, por ta orguyoso di dje. 
Kisas algun hende lo pensa ki tipo di structura lo kier a uza. 
Segun Di Vecchia, door cu e lo bin dilanti di edificio di corte, 
ta di opinion cu esaki lo ta un di e structuranan cu mayoria 
pais, Sur America, Europa, hasta den Caribe ta uza. 
Si no bay mucho leu, por mira corte di husticia di Corsou, ta 
algo parecido. A purba bay diep kico t’e cultura di construc- 
cion di Aruba. 


Si cuminsa cu e cas di cunucu caba, e ta bin di Africa. Si mira 
algun cas traha, ta copia for di e pueblo cu e antepasadonan 
a bin. Ta algo cu a pensa cu lo ta bunita pa duna un realce 
tambe n’e entrada di corte di husticia. 
Aki un aña e resultado lo mester papia pa su mes. Di Vecchia 
por ultimo a gradici gobierno y tambe na Minister Rocco 
Tjon. 


Giovanni di Vecchia 


Edificio nobo di Family Justice Center 
lo duna realce n’e edificio di corte 

M 
inister di Energia Glenbert Croes ta informa comunidad 
di Aruba cu e negociacionnan entre e grupo di com- 
panianan di Gobierno cu ta Utilities, Web, Elmar, y RDA cu 
Acciona Energia ta yegando su final, pa asina por cuminsa 
transforma e zona di refineria den e “Valle de Hydrogeno” – 
Hydrogen Valley. 


Minister Croes a indica cu Gobierno tabata tin un reunion 
virtual cu Acciona Energia y tur participantenan di Aruba y 
di Spaña, cu ta parti di e negociacionnan, y ta confirma cu e 
vision pa Aruba tin su refineria di hydrogeno, pronto ta bira 
realidad. 
Aruba lo conoce un proyecto di un zona di refineria di 
hydrogeno, cu lo trece beneficionan economico y financiero 
grandi pa e pais. Tambe, e proyecto aki lo tin su efectonan 
positivo riba e mercado laboral, mirando cu e lo crea cupo di 
empleo pa e comunidad. 


Pa e mandatario, e realisacion di e proyecto aki ta un 
satisfaccion hopi grandi, mirando tur e beneficionan cu e 
proyecto aki lo trece pa pais Aruba. E companianan estatal, 
manera RDA, FMSA, Web, Elmar y Utilities, tur lo beneficia di 
e proceso aki creando asina un futuro briyante pa nos pais y 
e futuro generacionnan. 


“Cu hopi entusiasmo mi kier comparti e bon noticia cu henter 
e comunidad di Aruba, cu pronto lo pone e prome piedra pa 
cu construccion di e proyecto aki. 
Cu e proyecto aki, Gobierno lo laga atras un fundeshi di un 
vision energetico cu mundo lo papia di dje. Aruba lo tin e 
prome “Valle de Hydrogeno” den e region Caribense, cu 
ta alcansabel, realisabel, y economicamente factibel pa e 
economia local y pa exportacion” Minister Croes a expresa. 


E negociacionnan entre companianan di Gobierno y Acciona Energia ta yegando su final 


E vision pa transforma e refineria den un 
refineria di hidrogeno pronto ta bira realidad 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

D 
iasabra ultimo 1 di juli tabata Dia di Emancipacion den 
Reino Hulandes. Den tur e islanan tabatin algun tipo di 
conmemoracion y Parlamentario di Partido di Pueblo Aruba- 
no (AVP), ing. Mike de Meza tambe a para keto pa reflexio- 
na riba e nificacion di e fecha. E ta haya un relevancia mas 
grandi mirando tur desaroyo reciente rond di e pasado di 
sclavitud y e discusion andando na nivel di gobierno di re- 
ino. 


Cu sentimento mixto a recorda cu 160 aña pasa debidam- 
ente a pone fin na e practica di sclavitud den Reino Hulandes, 
mientras cu no ta lubida e dolor grandi cu e epoca tristo 
ta representa. Asina mes, 10 aña despues ainda sclavitud 
tabata tolera. 


De Meza kier resalta e echo cu Hulanda tabata opera e 


negoshi mas grandi di traficacion humano den historia, 
sacando hende for di Africa pa hiba nan na diferente pais di 
e continente Americano. “Un crueldad sin limite y inimagi- 
nabel contra e dignidad di e ser humano. Un teribel abuso 
mental y fisico contra un grupo di ser humano cu no tabata 
di e cuero color blanco, pero specialmente contra e ser 
humano color scur. Un berguensa historico cu a wordo 
cometi contra di mas cu 20 miyon Africano y tambe multiple 
miyones di otro grupo indigena rond di mundo.” 
E abuso tabata basa riba racismo di origen geografico y di 
rasa y cu lamentablemente ainda ta existi na Aruba y rond 
mundo. Ta reconoce un pasado cruel y horibel cu speransa 
pa un mundo di respet pa e derecho fundamental di igualdad 
di tur ser humano na mundo. 


De Meza: “Pidi pordon, disculpa y/of dispensa pa e sufri- 
mento y trato inhumano devastador cu sclavitud a impone 
riba e miyones di persona, famia, pais y continentenan no 
mag wordo acepta sin e reparacion adecua manera: resti- 
tucion, rehabilitacion, compensacion, satisfaccion y e 
berdadero garantia ancra - y efectivo; complemento di 
Derecho Fundamental di igualdad di tur ser humano na 
mundo! Ta solamente e ora ey lo por acepta e pordon pa e 
crueldad di sclavitud! 


Parlamentario, ing. Mike de Meza: 
No por acepta dispensa 
pa sclavitud sin e 
reparacion adecua 

R 
ecientemente Oficina di Turismo, A.T.A. a reuni cu miem- 
bronan di ekipo di Avianca hunto cu Aruba Airport Au- 
thority. Di parti di Avianca tawata presente Viviana Martin, 
Directora di Relacion Gubernamental di Avianca y Presiden- 
te y Gerente General di Avianca Costa Rica, como tambe Jo- 
hanna Hernandez, Ehecutiva di Venta di Avianca na Aruba y 
Anne Lilian Rijke, Lider di Servicio di Aeropuerto di Avianca 
na Aruba. Di parti di Aruba Airport Authority tawata presen- 
te Joost Meijs, CEO di AAA, Barbara Brown, Chief Revenue 
Development & Communications Officer di AAA y Jo-Anne 
Arends Meaux, Business Development Executive AAA. Di 
parti di A.T.A. tawata presente Ronella Croes, CEO di A.T.A. y 
Sanju Luidens- Daryanani, CMO di A.T.A. 


Avianca ta e aerolinea di Latino America cu e capacidad di 
asiento mas grandi pa Aruba y a hunga un papel clave pa 
nos recuperacion for di e region. E mercado di Colombia por 
ehempel a surpasa e cifra di 2019 compara cu aña pasa y te 
cu mei 2023 a conoce un crecemento di 24% compara cu 
2019. Pa 2023 ta premira cu e cantidad di bishitantenan for 
di Colombia lo yega un cantidad record. Avianca no ta trece 
bishitante di Colombia so pero tambe di mercadonan “long- 
haul” manera Argentina, Brazil, Chile y Peru. 


Durante e reunion Avianca a papia di restructuracion di nan 
banda y planes cu ta sigui. Ta explorando entre otro e posi- 


bilidad di frecuencianan adicional como tambe e posibilidad 
di rutanan nobo pa asina por sigui diversifica. Desde siman 
pasa Avianca a cuminsa cu 11 frecuencia semanal pa Aruba 
for di Bogota, algo sumamente positivo. 


A.T.A. ta traha di cerca cu e ekipo di Avianca durante aña 
y ta crea por lo menos 4 campaña unda ta activa e region 
completo di Latino America. Esaki ta apoya e interes y 
demanda pa Aruba den e siguiente lunanan. 


For di 2011, A.T.A. a bin ta traha di manera constante y 
consistente riba e strategia di diversificacion di e mercado 
primario, enfocando den diferente mercado. Resultado 
di esaki ta cu e mercado di Latino America a crece anual- 
mente cu un promedio di 5% di 2011 te cu 2019, sin conta 
e mercado Venezolano. 
Dia 2 di december lo inicia servicio cu aerolinea LATAM for di 
Peru, cu ta cuadra tambe cu e strategia di diversificacion ya 
menciona y lo hacie aun mas atractivo pa bishitantenan di 
paisnan manera Argentina, Brasil y Chile por yega Aruba. Ya 
caba preparacionnan ta tumando luga pa haci e ruta aki uno 
exitoso y crea un relacion fructifero cu e aerolinea. 


A.T.A. ta sumamente contento cu e desaroyonan positivo for 
di e mercado di Latino America y tur socio cu ta yuda haci e 
diversificacion aki posibel. 


Desde siman pasa 


Avianca cu 11 frecuencia semanal pa Aruba 

D 
en Manual di Maneho “Handboek 
Toelating” cu a keda introduci 1 
di februari 2023, ta guia e maneho di 
Integracion. Diamars siman pasa den 
Parlamento Minister encarga cu In- 
tegracion Sr. Glenbert Croes, a splica 
puntonan di admision na Aruba. 


Hobennan 
Hobennan cu ta na Aruba for di chikito, 
cu ta bay scol na Aruba pero ta ilegal, 
ora cu e hoben haci 18 aña nan no por 
continua cu nan scol pasobra nan no 
tin permiso. Debi cu nan a bira mayor 
di edad dificil pa nan sigui studia. Awor 
cu e Handboek Toelating nobo, e hoben 
por haya un permiso unda e por busca 
un hende conoci of un famia mes cu 
por firma pa e hoben como “verblijf bij 
garantsteller”. 


Pa Minister Glenbert Croes, tin hopi 
caso humanitario cu mester tene na 
consideracion y caso pa caso ta evalua 
nan. 


Nos adultonan mayor 
Si tin un pensionado cu mester di un 
hende pa cuid’e pero su pensioen no 
ta yega pasobra cu norma di entrada 
ta 2.040 florin, awor ta permiti cu un 


yiu of un familiar por para co-garante 
pa e empleado domestico. Esaki ta haci 
posibel cu e entradanan ta wordo tuma 
hunto. No necesariamente e co-garan- 
tenan mester biba na mesun adres 
pero asina ta facilita pa nos grandinan 
por tin hende pa cuidanan. 


Deportista 
Minister Croes a splica cu un hende 
cu bin haci deporte, e no ta bin haci 
deporte so, y awor e por haya permiso 
pa traha y mantene su mes. E posibi- 
lidad aki ta yuda e deportista y yuda 
e club cu ta firma pa e persona aki. 
Esunnan cu kier trece un deportista 
mester corda cu nan tambe ta sernan 
humano y nan mester haya bon trato y 
duna nan condicionnan digno pa biba 
na Aruba. 


Inversionista 
Tambe den e Handboek Toelating 2023, 
e mandatario a splica cu a baha norma di 
inversionista pa 150 mil florin, pasobra 
despues di e pandemia hopi hende 
a haya sla financiero duro. Kisas tin 
algun hende lo a bira mas rico durante 
e pandemia pero tur hende a haya sla 
financiero. Permiso pa inversionista cu 
ta inverti den tanto San Nicolas como 


Oranjestad e investeerders norm ta 
cero y Minister Glenbert Croes ta haya 
cu mester stimula hende pa inverti den 
tanto downtown San Nicolas como 
downtown Oranjestad. Cu e Handboek 
Toelating cu a drenta na vigor 1 di 
februari 2013, ta bay keda haci eval- 
uacion y awor cu e la keda introduci 
mester a repasa varios version pa e 
keda rafina, coregi, ahusta y finalmente 
Parlamento di Aruba a haya e version 
final. 


Minister encarga cu Integracion Sr. 
Glenbert Croes ta aprecia cualkier 
contribucion cu Parlamentarionan kier 
propone y na mesun momento ta pidi 
pa consider’e un ‘work in progress’ cu 
ta sigui mehora segun circunstancia ta 
evoluciona. 


Minister di integracion Glenbert Croes e presenta e 
Toelatingshandboek 2023 na Parlamento di Aruba 


E 
gobiernonan di Surinam y Aruba ta habri pa sigui au- 
menta e cooperacion bilateral entre ambos pais. E vice- 
prome minister como tambe encarga cu e cartera di integri- 
dad, transporte, naturalesa y asunto di adulto mayor, Ursell 
Arends, a intercambia punto di bista riba e cooperacion di 
aviacion cu e minister di Transporte, Comunicacion y Turis- 
mo (TCT), Albert Jubithana, durante su bishita na Surinam, 
cu motibo di e celebracionnan di dia prome di juli. 


“E tin di haber cu e enlace aereo Paramaribo-Aruba y vice 
versa, pero tambe cu e interes di nos aerolineanan pa 
cuminsa duna servicio na Antias cu hopi mas frecuencia, 
tambe pa Miami,” minister Jubithana a aclaria. 


Ta premira cu e MoU pa un Acuerdo di Servicio Aereo ta un real- 
idad dentro di un luna. Un tema importante dentro di e coop- 
eracion ta transporte di fruta y berdura, hopi pidi na Aruba. 
Arends tambe a reuni cu e minister di Agricultura, Cria di bestia 
y Pesca (LVV), Parmanand Sewdien, pa trata e asunto aki. 
Jubithana a splica cu e acuerdonan di aviacion no sola- 
mente ta sirbi pa mehora transporte di hende, sino tambe 
p’e paisnan impulsa e economia di otro y stimula nan desa- 
royo. Segun e minister, Surinam por siña di Aruba, cu tin 
mas vuelo diario. 


Surinam y Aruba ta 
discuti cooperacion 
riba asunto di aviacion 

E 
ntrante 3 di juli 2023, SETAR ta introduci e concepto nobo di su ser- 
vicionan yama Pick & Choose. Cu Pick & Choose clientenan mes por 
scoge cua servicio nan kier, esta un, dos of tres servicio. 


Ademas hunto cu Pick & Choose, SETAR ta introduci un plan nobo di 
Internet cu speed di 1 Gigabit pa seconde. Pa loke ta plannan di TV, SETAR 
lo ofrece awo solamente paketenan di IPTV. 


Clientenan cu scoge paketenan di Pick & Choose y combina servicio ta ricibi 
descuento dependiendo di ki combinacion di servicio tuma. E descuento 
aki ta valido tanten cu e cliente tin su pakete di Pick & Choose. E servicio 
di Internet ta bin cu Wi-Fi Mesh cu tres access points. 


SETAR ta introduci paketenan 
nobo yama Pick & Choose 


Sinti e libertad di scoge bo servicionan di cas! 


Clientenan cu scoge pa tres servicio por scoge 
entre paketenan di SETAR Complete y lo haya 
mas balor pa nan placa cu entre otro mas 
minuut y speed. SETAR ta introduci tambe e 
pakete nobo yama SETAR Complete Prime cu 
speed di 1 Gigabit pa seconde. 


Cu e cambio aki, SETAR kier ofrece su clien- 
tenan e libertad di scoge entre un, dos of tres 
servicio segun preferencia. Bishita cualkier 
un di nos Teleshopnan pa aplica pa Pick & 
Choose. Bishita nos website www.setar.aw pa 
mas informacion di Pick & Choose. 

H 
andboek Toelating di 2023 su esencia compara cu e 
Handboek Toelating cu ya caba tabata vigente y imple- 
menta door di ex Minister di Husticia mr. Andin Bikker, tambe 
a keda splica na miembronan di Parlamento diamars ultimo. 


Permiso Multi-Anual 
Minister di Integracion Sr. Glenbert Croes a mustra cu un cos 
cu ley tabata permiti pero cu nunca a wordo implementa, 
tabata e permiso multi-anual. Desde aña pasa ta dunando 
meerjarenvergunning cu ta pa trahadonan den loondienst, 
rentenier, pensionado, gezinshereniging, vertrouwensper- 
sonen, investeerders y key persons, pues e ta conta pa cierto 
categorianan. 


Meerjarenvergunning ta un oportunidad sumamente posi- 
tivo, pasobra ora di pidi un meerjarenvergunning mester 
paga tur e gastonan adelanta cu ta un forma di entrada pa 
gobierno di Aruba pero tambe ta alivia e proceso adminis- 
trativo principalmente pa administracion di DIMAS. Esencial 
di esaki ta, un bon control cu ta fundamental. Minister Croes 
ta sigura cu DIMAS su departamento di control ta haciendo 
un tremendo trabou pasobra nan ta controla, nan ta duna 
boet y por bisa nan ta boet basta duro tambe. Si un persona 
viola e condicionnan di su permiso, esey lo tin consecuencia 
p’e. 


Otro cambionan di permiso 
Otro puntonan den e Handboek Toelating ta e posibilidad 
pa reunificacion familiar, casamento, geregistreerd partner- 
schap y samenlevingscontract sin distincion di sexo. 
Tambe e mandatario a introduci e maneho cu despues di 
cinco permiso no mester pasa DPL mas. 


E lista di kennismigranten a wordo amplia y a introduci 
loke ta yama workcation. Tin varios proyecto importante pa 
economia di Aruba andando y ta kehando cu no tin trahado. 
Gremionan den reunionnan a trece dilanti cu mester bin cu 
otro proceso di permiso. Den e proceso di e prome permiso, 
e no tabata wordo duna y mester a warda riba e permiso 
den exterior. Awor aki e prome permiso ta wordo duna y e 
persona por keda Aruba pa warda riba su permiso. 


Despues di e pandemia y door di e pandemia y e crisis cu 
tabatin den regio, hopi hende a bin Aruba. Hopi di nan a 
keda Aruba. Hopi di nan ta bon hende, bon forma, bon 
capacita y por duna oportunidad na nan prome pa integra 
den e mercado laboral pero nan mester pasa atraves di un 
proceso di arbeidsmarkttoets y haya un hende firma pa nan. 


Minister Croes e ta prefera pa e stranheronan bira y traha 
legal na Aruba, pa nan paga belasting, paga AZV, paga AOV 
y tur e primanan. Aruba su economia ta asina noble cu e 
ta cargando hasta e trahadonan ilegal. P’esey ta prefera pa 
legalisa esunnan cu ya ta aki na Aruba semper y cuando cu 
ta cumpli cu tur exigencia. 


Dunando mas splicacion riba e special project permit, esaki 
ta basicamente un pre-approval pa proyectonan manera St. 
Regis, Secrets, Embassy Suites y otro proyectonan cu tin. 
Hilton ta expandiendo, hopi hotel ta renobando unda nan ta 
indica cu tin contratista local trahando pero mester di mas 
trahado. Manera St. Regis su trabou ta retrasa pa motibo 
di scarsedad di trahado. Pa e motibo aki cu a introduci e 
proceso di pre-aprobacion. 


Pero ora cu e trahadonan yega Aruba, e contratista mester 
cana e proceso di DPL despues DIMAS unda e verificacion y 
screening ta wordo haci. Despues di 90 dia mester percura 
pa e trahadonan tin tur rekisito na su luga. Hopi biaha ta 
trata di contratonan cortico. Pero si e compania mester pa e 
trahadonan keda mas largo, e mester pasa door di henter e 
proceso pa haya un permiso via DPL y DIMAS. Esaki ta pa no 
tranca e proyecto y yuda acelera e desaroyo. 
Ministerio di Integracion ta coopera cu di buena fe na 
comienso. Pero esunnan cu viola e reglanan, e buena fe ta 
caba ey. 


Minister Glenbert Croes encarga cu Integracion a splica 
Parlamento riba introduccion di un Permiso Multi-Anual 

D 
iabierna mainta, 30 di juni den un esfera super ameno a 
tuma luga e ultimo paso pa asina finalisa e fusion huridi- 
co entre e tres organisacionnan esta Stichting Ziekenverple- 
ging Aruba (SZA), Fundacion Servicio Laboratorio Medico 
Aruba (FSLMA) y Stichting Bloedbank Aruba (SBA). E fusion 
huridico ta un finalisacion di e cooperacion ya existente en- 
tre e tres organisacion y e integracion cu ya caba ta andan- 
do pa hopi aña. Hunta di Directiva, esta sr. Jacco Vroegop y 
sr. Gregory Croeze di e tres organisacionnan tabata presen- 
ta conhuntamente cu algun miembro di e team di maneho y 
tambe representantenan di e tres organisacionan pa hunto 
celebra oficialmente e fusion aki. E momento historico aki 
a tuma luga na Notaris Johnson unda cu awo tur tres or- 
ganisacion a bira hunto one team bou di maneho di SZA. Sr. 
Jacco Vroegop, presidente di e Hunta di Directiva di HOH na 
final a hiba palabra y a menciona “mi ta hopi orguyoso di e 
trayecto tras di lomba y e trabou duro cu a eherce pa por a 
yega na e momento historico aki. Danki na tur hende cu a 
haci e logro aki posibel y cu awe nos por yama nos mes ofi- 
cialmente one team.” 


E fusion aki, pues e integracion di e tres organisacionnan aki 
lo trece cune reduccion di gasto riba diferente nivel. Hopi 
cos no lo cambia pa e empleadonan mirando cu e organ- 
isacionnan ya pa hopi tempo ta traha hunto pa un solo meta 
y semper t’ey pa pashent, cliente y bishitante brindando 
cuido di calidad. E fusion aki siguramente lo bay hiba na un 
organisacion mas eficiente cu reduccion di gasto cual lo por 
bay wordo inverti den nos propio hendenan y alabes eleva 
calidad di cuido. 


Durante e firmamento di e acto notarial na Notaris Johnson 
tabatey presente pe momento historico aki banda di Hunta 
di Directiva y algun miembo di team di maneho tambe repre- 
sentante di Bloedbank, sr. Fabian Werleman como tambe Ilan 
Jacobs di LABHOH y sra. Renita Blindeling di HOH. Vroegop 
a comenta cu den e siguiente lunanan lo caba di finalisa e 
forma nobo di traha y colabora cu otro. “Keda cu pasenshi 
y cu confiansa paso na final ta pa un bunita meta”, asina 
Jacco Vroegop a subraya. E vision di one team ta pa por 
brinda cuido accesibel pa tur hende sin compromete calidad. 
E calidad ta loke cu e organisacionnan ta duna y esaki sigur 
ta algo cu Vroegop ta orguyoso di dje. 


Gregory Croeze, miembro di Hunta di Directiva di Hospital a 
gradici y alabes recorda tur hende cu awo a firma un fusion 
huridico y cu e trabou mes pa yega na eficiencia ta cuminsa 
awo. “Claro cu na un principio lo mester canalisa tur forma di 
traha y pone nanishinan den e mesun direccion, pero hunto 


como one team lo logra esaki”, Croeze a termina bisando. 


Marisol Tromp, hurista na Hospital a conta cu e trayecto 
pa e fusion huridico a inicia na october di aña 2021. Aki a 
cuminsa traha riba e idea di fusion y dun’e forma. A papia cu 
e trahadonan di e tres organisacionnan y durante e añanan 
a sigui a prepara tur e documentonan y tambe a cana e 
pasonan legal. Semper a keda involucra e coleganan den e 
proceso y awo a yega e paso final cu ta firma e acto notarial 
pa e fusion huridico. 


E fusion di e tres organisacionnan pa un organisacion cu a 
wordo realisa no lo tin consecuencia pa e cuido cu ta brinda 
na publico pero mas bien internamente unda e trahadonan 
awo lo ta den servicio di hospital. Awo lo sigui padilanti 
como one team y esey ta e logro di mas importante di e 
fusion aki cu lo ta na bienestar di calidad di cuido pa comu- 
nidad di Aruba. 


HOH, LabHOH y Bloedbank di awo padilanti ta un solo team 


Fusion huridico entre SZA, FSLMA y SBA ta un realidad 

E 
compleho di Aruba Marriott ta felicita Marcel 
Maduro – Loss Prevention Supervisor, Shurw- 
ensley Geertruida – Loss Prevention Officer y Antho- 
ny Scholten – Loss Prevention Officer cu nan recon- 
ocimento di Sr. David Marriott, despues di a salba 
bida di un huesped – Sr. Kai Kuo – kende tabata ke- 
dando na Marriott’s Aruba Surf Club na maart 2023. 


E reconocimento aki ta conoci den Marriott 
International como e ‘Chairman’s Citation’ award, 
cual ta diseña pa reconoce asociandonan cu tabata 
parti di un esfuerso pa salba un bida, pa asina 
gradici e asociando pa nan acto di balentia y alabes 
promove siguridad en general dentro di e compania 
di Marriott International. 


Training, teamwork y balentia tabata e formula cu a 
yuda salba bida di Sr. Kai Kuo ora cu a bati alarma 
pa ayudo na lama unda tabata tin un huesped cu a 
wordo saca fe lama sin pulso. Marcel, Shurwensley 
y Anthony a reacciona inmediatamente pa duna 
asistencia por medio di CPR y uzando e ‘automated 
external defibrillator (AED)’ pa asina stabilisa e 
huesped mientras tabata en espera di yegada di 
ambulance. 


E reaccion y accion di Marcel, Shurwensley y Anthony 
ta un acto heroico y di admira, cual sigur Sr. David 
Marriott tambe a reconoce den un forma bunita di 
aprecio por medio di e reconocimento grandi aki. 


Jay Galindo – Marriott International su Senior Director 
di Global Safety & Security – Risk Management, a 
otorga e reconocimento special aki personalmente 
na e tres asociandonan durante un bishita na nos 
isla. 


Gerencia y staff di e compleho di Aruba Marriott ta 
hopi orguyoso y agradecido na nan tres heroenan 
y ta felicita nan cu e reconocimento significante 
aki. Un gradicimento special ta wordo extendi na 
Johanna, un otro ‘first respondent’, kende tabata 
riba beach ora e incidente a tuma luga y a bin duna 
asistencia di biaha. 


E compleho di Aruba Marriott ta felicita 


Marcel Maduro, Shurwensley Geertruida & 
Anthony Scholten cu nan reconocimento di 
sr. David Marriott pa a salba bida di un huesped 

S 
iman pasa durante conferencia di prensa, Minister 
Maduro di Finansa a informa cu e Nota di Comienso 
di Aña 2023 hunto cu Presupuesto Supletorio 2023 a 
keda entrega na Parlamento di Aruba pa su tratamento. 


Nota di Comienso di Aña ta un novum 
Ta pa prome biaha na Aruba cu un Minister di Finansa 
ta entrega un Nota di Comienso di Aña na Parlamento. 
E novum aki den nos finansa publico ta pa asina 
Parlamento por ta miho informa di cualkier cambio 
den e maneho di gobernacion desde un momento hopi 
tempran den aña. Cu e conocemento aki Parlamento 
por haci un miho uzo di nan ‘budgetrecht’ pa propone 
of aproba cualkier cambio. Haciendo uzo di un Nota di 
Comienso di Aña, Gobierno ta brinda mas transparencia 
financiero na Parlamento y Pueblo en general. E novum 
aki sigur ta contribui na un mehoracion di e ciclo presu- 
puestario di Aruba. 


Contenido Presupuesto Supletorio 2023 
Debi cu algun cambio den maneho ta resulta den 
cambio financiero, e Nota di Comienso di Aña ta wordo 
compaña pa un Presupuesto Supletorio pa asina pidi 
Parlamento aprobacion pa e cambio den e cifranan den 
Presupuesto 2023. E Presupuesto Supletorio ta conta 
cu e proyeccion di crecemento economico nobo publica 
recientemente pa Departamento Economico, ta integra 
fondonan cu nos ta haya di Hulanda pa ehecuta proyec- 
tonan di Landspakket den presupuesto di Pais Aruba y 
ta refleha e decentralisacion di e gastonan di utilidad 
bou di cada ministerio. Cambionan cu ta resalta ta, por 
ehempel, fondonan cu ta wordo realoca di Ministerio di 
Finansa pa Ministerio di Enseñansa pa asina por hisa e 
‘normbedrag’ cu ta e suma cu scolnan ta haya pa por 
inverti den enseñansa. For di Ministerio di Enseñansa 
fondonan ta wordo realoca pa Ministerio di Asunto Social 
pa asina Cas Blenchi y Cas Briyante di nos hendenan cu 
limitacion por keda den funcion. Dentro di Ministerio di 
Economia ta realoca fondonan pa asina destina esaki na 
revitalisacion di Oranjestad y San Nicolas. 


Presupuesto cu 1% di surplus 
Ta importante pa remarca cu aunke ta haci cambio na 
e Presupuesto 2023, toch resultado financiero ta keda 
mesun cos, cu un surplus 1% di GDP. E ultimo aki ta 
importante, ya cu despues di hopi aña Aruba ta conta 
cu un presupuesto cu un surplus. 


Minister Maduro di Finansa a informa den conferencia di prensa: 


Nota di Comienso di Aña 2023 y Presupuesto Supletorio 
2023 a keda entrega na Parlamento pa su tratamento 

M 
o-B Lab ta un mobile maker space, cu ta 
introduci mucha na varios actividad den 
e areanan di Ciencia, Tecnologia, Ingenieria 
y Matematica y Arte (CTIMA). Esaki ta inclui 
entre otro: coding, circuito electronico, dise- 
ño 3D, realidad virtual, y diseño grafico. Ade- 
mas Mo-B ta trece acceso na buki. Despu- 
es di a lansa na 2018, Mo-B a stop di core 
na 2020 pero e aña escolar di 2022-2023 
un biaha mas Mo-B tabata riba caminda. 
Den aña escolar aki Mo-B bus a bishita 8 bario 
cu ta inclui Paradera, Noord, Oranjestad, Ma- 
diki, Brasil, Santa Cruz, San Nicolas y Dakota. 


Mas cu 16 scol a participa entre otro Maria 
Goretti College, Colegio Pastoor Kranwinkel, 
St Anna School, Rosario College, St Rosa 
College, Colegio Bon Bini, St Franciscus 
College, St Micheal school, Colegio Cristo Rey, 
Maria School, Colegio Cristo Rey, Colegio San 
Hose, Colegio Santa Filomena, Mon Plasier, 
Pius X School, Nos Fortalesa Montessori. 


Esaki  a trece mas cu cinco mil 
(5000) studiante riba Mo-B 
pa siña y experimenta. 


E muchanan tawata wordo guia dor di Suyin 
Ridderstaat den diseño grafico e mes a studia 
communication y marketing como tambe 
illustration na Rotterdam y Nichole Danser 
cu a duna sesion di ciencia, ingenieria y 
matematica y cu su mes a studia educa- 
cion den matematica y computer systems na 
California. 


Como assistent riba MO-B nos tawata tin 
stagiaire di EPI Ingmar Boekhoudt y Myron 
Saladin y Stephanie Richardson maestra  di 
matematica. 
Como 
boluntario 
assistent 
Melissa Scharn-Merijer ingeniero di software. 
Den aña escolar 2022-2023 Mo-B Lab ta un 
proyecto cu ta financia dor di Aruba Futura 
Foundation, y cu apoyo di Prins Bernhard 
Cultuurfonds Caribisch Gebied pa e stagi- 
aire y Metabolic Foundation a ekipa espacio, 


Mas cu 5 mil studiante a participa riba Mo-B 
Makerspace bus den aña escolar di 2022-2023 


mientras cu e bus mes ta di Biblioteca Nacional di Aruba. 
Lastimamente e proyecto di MO-B lo caba e aña escolar ki dor cu Futura 
no por sigui apoya e proyecto aki financieramente. 


Toch e proyecto lo bin bek den un otro forma den e aña escolar venidero 
den un colaboracion cu Universidad di Aruba keda pendiente pa mas infor- 
macion. 

D 
urante henter luna di Juni, Funda- 
cion Pa Nos Muchanan (FPNM) a 
ofrece un biaha mas e programa di Sti- 
ma bo yiu, Guia bo yiu (Stima Mi, Guia 
Mi). E programa a enfoca riba mayor- 
nan cu yiu entre 2.5 aña – 4 aña. 13 
mayor a participa hunto cu nan yiunan, 
cual 8 ta mama y 5 ta tata. 


Stima Mi, Guia Mi ta un programa cu a 
wordo inicia dor di Kiwanis Club of Palm 
Beach y cu a wordo traspasa oficial- 
mente na FPNM riba 23 di Augustus 
2022. Desde e traspaso oficial, FPNM 
a sigui organisa varios sesionnan pa 
mayornan y nan yiunan. 
E programa cu a finalisa riba 29 di 
Juni 2023, a consisti di 6 sesion 
unda nan a ricibi diferente charla di 
parti Fundacion Pa Nos Muchanan, 
Fundacion Respetami, Centro pa Hoben 
y Famia, y Tienda di Educacion. 


E mayornan a participa hunto cu nan 
yiu, na unda nan a toca e siguiente 
temanan: E importancia di e prome 
añanan, 
Introduccion 
di 
Mayor 


Sensitivo y Responsivo, E relacion entre 
mayor y yiu, E importancia di Desaroyo 
Social-Emocional, Limite y Disciplina 
Sensitivo y Responsivo, y Hungamento 
pa stimula e areanan di desaroyo. 


E encuentronan tawata yena cu infor- 
macion y tambe actividadnan interac- 
tivo. E muchanan tawata pasa un rato 
dibertido hungando cu otro bou guia 
di dos trahado pedagogico, mientras e 
mayornan tawata tin e oportunidad di 
ricibi informacion y comparti nan expe- 


riencia cu otro. Tambe Despues di esaki 
a sigui e momento pa e mayornan pone 
locual nan siña den practica cu nan yiu. 


Nos kier a felicita tur e participantenan 
y alabes gradici Kiwanis Club of Palm 
Beach, Tienda di Educacion, Fundacion 
Respeta Mi, Stichting Wit Gele Kruis 
y Centro pa Hoben y Famia pa nan 
sosten durante e ultimo simannan. Nos 
kier a informa mayornan di muchanan 
entre 0 pa 4 aña pa keda pendiente pa 
e siguiente tanda di Stima Mi Guia Mi. 


Fundacion Pa Nos Muchanan: 


Un exitoso programa di Stima Mi Guia Mi tras di lomba 


B 
iblioteca Nacional Aruba invita pu- 
blico pa un entrega di e disertacion 
di dr. Alberto Ridderstap na Bibliote- 
ca Nacional Aruba. Esaki ta tuma luga 
dia 5 juli 2023 di 5or pa 7or PM. Ta ex- 
tende invitacion na publico pa atende e 
momento special aki. 


Despues di 54 aña cu sr. Alberto 
Ridderstap a promove como ‘Doctor 
in de Geneeskunde’ e ta haci entrega 
oficial di su disertacion (proefschrift) 
tocante 
‘Mechanisms 
involved 
in 
Exocrine Pancreatic Secretion’ na 


Biblioteca Nacional Aruba. E motibo 
pa esaki ta pa añadi na e coleccion di 
proefschriften di yiunan di tera den 
Coleccion Nacional. 


E trayectoria di dr. Ridderstap ta uno 
largo y interesante. Na aña 1957 el a bay 
studia na Hulanda. Na aña 1959 a caba 
HBS-B cu un exact pakket y e mesun 
aña a cuminsa e estudio na Katholieke 
Universiteit di Nijmegen, cu awendia ta 
conoci como Radboud Universiteit. El a 
logra su titulonan di drs. den Biochemie 
y Geneeskunde na aña 1966. Na 1969 


el a defende exitosamente su disert- 
acion titula ‘Mechanisms involved in 
exocrine pancreatic secretion’. Dr. 
Ridderstap tabata e prome Arubiano cu 
a logra promove como Doctor cu honor 
mas halto. Dr. Ridderstap ta conoci dor 
di a fungi como huisarts na Aruba pa e 
districto di Sta. Cruz pa mas cu 35 aña, 
incluso tambe e la traha 5 aña como 
huisarts na Barber, Curaçao. 


Mechanisms involved in 
Exocrine Pancreatic Secretion 

H 
andboek Toelating cu ta rigi maneho di integracion, tin 
un parti cu ta cay bou di Minister di Husticia y tambe 
Ministerio encarga cu maneho di Integracion cu ta di Minis- 
ter Glenbert Croes. Durante Minister Croes su presentacion 
ultimo den Parlamento di Aruba riba e manual di maneho, 
a bisa cu e Handboek Toelating 2023 a drenta na vigor 1 di 
februari 2023. Conseho di Minister fin di aña pasa na de- 
cember, a aproba e Handboek Toelating. 


Pa e mandatario, e prome paso ta e aprobacion di e Handboek 
Toelating y e siguiente parti cu ta di vital importancia ta 
implementacion di e maneho. Hopi biaha esaki ta un tiki mas 
dificil, pasobra mester tin e cooperacion sincronisa entre tur 
ministerio y departamento cu ta regarda e tema di admision. 


No ta tur ora ta haya cooperacion pero ta convenci cu di 
buena fe y bon intencion ta purba logra e cooperacionnan 
necesario entre tur e departamentonan cu esaki ta regarda. 
E departamentonan cu e manual di maneho ta regarda, ta 
Inmigracion, Warda nos Costa, DIMAS, DPL, DAO, CENSO, 
DBZ. E ta regarda hopi aspecto tambe hasta di DBB cu tambe 
ta involucra. 


Den e mandatario su introduccion na Parlamento, el a bisa 
cu a concentra riba e diferencia cu tin den e Handboek 
Toelating nobo y Handboek Toelating cu ya caba tabata 
existi. Henter e base di e maneho ta basa riba e LTU cu ante- 
riormente tabata LTUV. Esaki ta e base legal cu ta imple- 
menta e maneho di admision y claro tin loke ta contenido di 
maneho cu ta refleha den e Handboek Toelating. 


Trabou pa local 
E Handboek Toelating 2023 a bin pasobra tin un economia 
cu ta recuperando desde 2017 tempo cu Minister Croes mes 
tabata Minister di Labor. E desaroyo economico cu tabata 
lantando tabata den turismo. Turismo ta exigi hopi trahado 
cu tin disponibel riba mercado laboral concentrando riba 
personanan local pero tambe hobennan cu ta gradua. 


Ensenansa pa Empleo 
Como Minister di Labor, Energia y Integracion Sr. Croes ta 
sumamente contento cu a pone componente di Enseñansa 
pa Empleo como parti di su ministerio pasobra tin sinergia 
y cooperacion cu mester bin pa formacion, preparacion di 
educacion vocacional pa Aruba su mercado laboral. Desde 
2017 a bin haya un cifra di desempleo halto y mesora a 
cuminsa traha riba con ta incentiva e hendenan pa subi 


mercado laboral. Mester a pone un presion positivo atraves 
di maneho pa yiunan di tera haya oportunidad prome pa 
trabou. 


Na 2017 tambe a introduci e maneho di di ‘local counter- 
part’ unda mester tin un hende local banda di un stranhero 
cu un funcion particular specialisa. Cu esaki pa por sigura cu 
tin kennis overdracht, pa yiunan di tera yega na e funcionnan 
particular specialisa. Tur cos tabata bayendo bon y a logra 
reduci e cifra di desempleo prome cu pandemia na 5.2%, 
pues bayendo den bon rumbo pa loke ta trata reduccion di 
desempleo. Pero ora pandemia a bin e ora si e realidad a 
cambia pa un par di aña. Actualmente e cifra di desempleo 
ta 6.6% pa 2022 y pa 2023 e indicacion ta mustra cu e 
ta bay sigui baha. Minister Croes durante su presentacion 
den Parlamento a resalta esaki pasobra si desempleo sigui 
baha e propio yiu di tera ta haya trabou. Cu stranhero ta kita 
trabou di yiunan di tera Minister Croes a señala cu esaki no 
ta e caso pasobra e funcionnan cu e stranheronan ta yena, 
ta funcionnan cu mayoria bes e yiu di tera no kier. 


Minister Glenbert Croes encarga cu Integracion 


Handboek Toelating 2023, lo trece un cooperacion estrecho 
entre tur ministerio y departamento pa un bon implementacion 

D 
iabierna 30 di juni Omar Boekhoudt a cel- 
ebra su 45 aña den servicio di sector pu- 
blico na Departamento di Asunto Social (DAS). 
Bou di e dushi ritmo di steelpan, DAS a celebra 
Omar su 45 aña den servicio, cual ta haci Omar 
e trahado cu mas hopi aña den servicio na DAS. 


Omar a cuminsa traha na DAS dia 1 di juli 1978 
y durante su 45 aña, a sa di brinda su granito 
di arena den desaroyo di e comunidad di Aruba. 
Durante su trayectoria largo den DAS, Omar a 
traha cu hopi amor y dedicacion. El a dedica 
su bida na yuda hendenan menos privilegia den 
nos comunidad y brinda nan e asistencia cu nan 
tabata merece. 


Durante e 45 aña di su servicio, Omar a pres- 
encia hopi cambio y desaroyo den DAS. E la 
presencia despues di Aruba su Status Aparte, 
DAS su prome director te cu esun actual, dife- 
rente coleganan cu a bini y bay y varios cole- 
ganan cu a keda den memoria y cu awe no ta 
na mundo mas. Pero den tur momento, Omar 
a keda firme den su compromiso cu su trabou. 


Omar su dedicacion y amor pa su trabou ta 
un berdadero inspiracion pa otro. Su entusi- 
asmo, persistencia y lealtad ta cosnan cu ta 
causa admiracion. Awe, DAS henter ta stima 
y aprecia su contribucionnan duradero na e 
Departamento y e comunidad di Aruba. 


DAS ta orguyoso di tur e logronan cu a wordo 
logra hunto cu Omar. Su conocemento y 
compromiso pa sirbi e comunidad y su cole- 
ganan lo keda pa semper den nos memoria. 
Awor, e momento a yega cu Omar lo retira pa 
disfruta di su pensioen. DAS ta desea Omar un 
dushi periodo di descanso bon mereci y hopi 
felicidad den futuro. 


Den nomber di Departamento di Asunto Social, 
nos ta duna un danki special na Omar pa su 45 
aña di servicio sobresaliente. Nan lo keda den 
nos recuerdo y nos ta spera cu su amor y dedi- 
cacion pa su trabou sirbi como inspiracion pa e 
futuro generacion. 
Masha masha PABIEN Omar! 


Omar Boekhoudt a celebra 45 aña den servicio di 
sector publico na Departamento di Asunto Social 

D 
ialuna mainta Minister di Communicacion, Geoffrey Wev- 
er hunto cu director di Setar NV, Sr. Roland Croes, a an- 
uncia Setar NV su ampliacion di servicionan a traves di e pa- 
ketenan nobo yama “Pick & Choose”. 


Cu e cambio aki, SETAR kier ofrece su clientenan e libertad 
di scoge entre un, dos of tres servicio segun nan preferencia. 
Mirando e importancia di internet pa educacion y su aspec- 
tonan social-economico, ta necesario pa sigura mas hopi 
hende posibel por yega na tin acceso basico na internet. 


E cambio aki ta reduci e barera di entrada pa algun 
haya conexion, mientras por ofrece un potencial reduc- 
cion di costo pa esnan cu no ta desea otro servicio 
den un solo bundle, pues e flexibilidad pa scoge indi- 
vidualmente entre e diferente servicionan di Setar NV. 
Banda di esaki Setar a introduci un plan nobo tambe di 
internet super lihe, cu speed di 1 Gigabit pa seconde. 


“Den nomber di gobierno como e accionista mas grandi, mi 
ta sumamente orguyoso di e trabou cu Setar NV a bin ta 
desplega, y di e ampliacion di servicio cu e paketenan di 
Pick & Choose cu Setar ta introduci awe”, Minister Wever a 
cuminsa ta bisa. Notando cu “Setar NV ta importante pa e 
desaroyo tecnologico di Aruba”. 


Minister Geoffrey Wever ta felicita e team completo di Setar 
NV cual a haci esaki posibel. Berdaderamente e cambio 
importante aki tabata rekeri un esfuerso conhunto di henter 
Setar su team completo, y ta contento cu asina por duna 
pueblo mas opcion y libertad di escogencia, mientras ta 
sigui promove mas conexion! 


Minister Geoffrey Wever: 


Setar NV ta amplia flexibilidad 
di escogencia pa servicio desea 


Diamars, 4 Juli 2023 
COMUNIDAD 
22 
AWEMainta 


R 
otary Club Aruba, ta conoci di ta un organisacion com- 
prometi pa haci un impacto positivo ariba nos comuni- 
dad local ta anuncia cu nan a organisa e evento caminda a 
traspasa e liderazgo na un Board nobo. E ocasion grandi aki 
a tuma luga na e Hilton Embassy Suits ballroom Juli 1, 2023, 
unda a si mismo a conmemora e trayecto largo di e Rotary 
Club di Aruba di 85 aña di existencia. 


Bou di e guia di nos Presidente saliente, Shelby Maduro, 
Rotary Club di Aruba a sigui florece, dunando balor na e 
espirito di servicio cu pasion consistente. Durante su 
maneho Shelby a lidera iniciativanan transformativo y asina 
ta marca su logronan di e club y a si mismo e impacto riba 
bida di hopi hende den comunidad di Aruba. Su dedicacion 
y compromiso excepcional a dune e honor di ricibi e Paul 
Harris recognition, cu ta simbolisa su impacto profundo na 
e comunidad di Rotary. 
Recordando e logronan remarcabel di e Rotary Club di 
Aruba, e Presidente nobo, Luis, a remarca: “Mi kier inicia cu 
bisa danki na tur miembronan di e Rotary Club di Aruba cu 
a yuda nos Club stima durante e casi 85 añanan cu a pasa y 
cu ainda ta haciendo esey. 
Aunke mi no tabata t’ey tur e añanan, mi ta convenci cu 
mi lo contribui y ta sinti e pasion pa yuda nos Club den su 
caminda pa crecemento continuo. Mi kier ta parti di e miem- 
bresia cu lo pasa over un Club mas grandi pa e genera- 
cionnan di futuro.” 


E evento di traspasa board no solamente a duna honor na 
e logronan di pasado pero tambe a sirbi pa un momento 


importante den e historia di e Club, dunando bon bini na 
Luis como e Presidente nobo. Luis ta un miembro dedica di 
e Rotary Club di Aruba, y e tin un compromiso profundo pa 
servicio cu un estilo visionario di liderazgo. Su presidencia 
ta priminti di yuda sigur na mas crecemento, mas colabora- 
cion, y logra un impacto positivo atraves di iniciativanan pa 
comunidad. 


E evento di traspasa board tabata un ceremonia elegante 
na unda e logronan di e Board saliente bou Presidencia di 
Shelby a wordo celebra, y tambe e Board nobo a wordo 
instala. Tur presente tabata tin e oportunidad pa testigua 
e cambio di e mandato, nificando e compromiso di e Rotary 
Club pa mantene su mision y balornan. Tur presente a duna 
pabien na e Board saliendo y e Board nobo. 


“Nos ta invita tur hende pa participa den e celebracion aki y 
ta testigo di e transicion di Shelby su liderazgo pa mi presi- 
dencia”, Luis a bisa. “Hunto nos lo construi ariba e fundeshi 
fuerte poni dor di nos antepasadonan, y nos lo continua 
pa haci un impacto positivo y permanente den nos comun- 
idad.” Hunto cu Rotary International nos lo Crea Speransa 
na Mundo. 


Rotary Club di Aruba ta un club local di Rotary International, 
cual ta un red global di individuonan dedica na servicio 
humanitario, cu stardardnan halto di etica, y fomentando 
bon boluntad y paz mundialmente. Desde e inicio di Rotary 
Club di Aruba na 1938, e Club semper tabata na vanguardia 
di servicio na comunidad, liderando proyecto y iniciativanan 
cu impacto positivo na pa mehora e bida di Arubanonan. 


Rotary Club Aruba a tene su evento 
anual caminda a instala su board nobo 

D 
epartamento di Asuntonan Economico a organisa un ac- 
tividad di team-building diabierna ultimo, caminda min- 
ister Geoffrey Wever tabata t’ey presente pa e clausura. Du- 
rante e evento, e participantenan a haci diferente tarea cu e 
meta di fomenta lasonan positivo continuo entre coleganan, 
stimula comunicacion y cooperacion. 


E presencia di minister Geoffrey Wever ta mustra su apoyo 
na e iniciativa y duna atencion na e importancia di trabou 
den ekipo dentro un departamento. “E feedback di e traha- 
donan overall na e clausura tabata positivo, y ta spera cu 
e actividad ta yuda mehora e eficacia y sigui mantene e 
harmonia den e departamento, pa asina e por sigui funciona 
optimalmente”, minister Geoffrey Wever ta comenta. 
Un danki special na Sra. Virginia Rasmijn pa a facilita e 
sesion di team-building pa nos coleganan di DEACI! 


Minister Geoffrey Wever: 


Departamento di Asuntonan Economico cu actividad di team-building 


A 
yera 3 di juli minister Geoffrey Wever a duna inicio na e 
‘Export Week 2023: Conquering New Horizons’ na De- 
partamento di Asuntonan Economico, Comercio y Industria 
(DEACI). Export Week ta organisa pa DEACI y su unidad Ex- 
prodesk. 


Durante e siman aki tur participante lo ricibi informacion 
riba e ultimo tendencianan di E-commerce, ‘Free Artificial 
Intelligence (AI) tools’ manera ‘ads creation’ y ‘content 
writing’; ‘digital assets latest trends’; con AI por yuda bo 
adapta of crea un modelo comercial nobo; con pa distingui 
entre un bon y un mal oferta di producto; e canal adecua pa 
yega na bo usuarionan final; con pa organisa e evenemen- 
tonan digital cu un sistema di pago cu no ta uza efectivo; 
‘blockchain’; e futuro di e pagonan digital; y bienes digital/ 
NFT y mucho mas. 


Export Week ta forma parti di e maneho economico di 
minister Geoffrey Wever pa facilita tayernan, workshops etc. 
pa comerciantenan haya mas conocemento y skills. Esaki lo 
ta un beneficio pa cada comerciante cu ta atende esaki nan 
paso lo por yuda su negoshi y cu e posibilidad di exporta pa 
otro mercadonan. Tur esaki cu e meta principal pa stimula 
economia y desaroyo di Aruba. 


Minister Geoffrey Wever ta desea tur participantenan hopi 
exito y ta gradici DEACI cu su unidad Exprodesk pa organisa 
e ‘Export Week 2023: Conquering New Horizons’, un siman 
interesante cu contenido relevante pa nos comerciantenan 
local. 


Minister Geoffrey Wever: 


Inicio di Export Week 2023: Conquering New Horizons 

E 
aña aki e campamento lo ta orienta den arte. 
Story Time, Balancing acts & Gymnastics, 
Dancing & Music, Acting & Speech, Painting & 
Handcrafting, Games & Entertainment. Lo tin Ar- 
tistanan invita y Docentenan pa guia e muchan- 
an. Mayoria di actividadnan lo ta den localnan cu 
airco. E muchanan lo pasa un dushi tempo sigur, 
siñando y haciendo actividadnan creativo. 


Danki na CEDE Aruba cu ta aporta parcial- 
mente na e Camp nos por tin un prijs social pa 
Muchanan di menos recurso. Lo bay tin 2 siman 
di campamento: 


Siman 1: JULY 17 – 21 Edad 8 – 11 aña 
Dialuna pa Diabierna di 8:00am - 1:30pm 


Siman 2: JULY 31 - AUGUST 4 Edad 4 – 7 aña 
Dialuna pa Diabierna di 8:00am - 1:30pm 


E camp ta inclui tur material, snack, juice, fruta 
parti mainta y cuminda merdia. Fundacion Centro 
Famia Piedra Plat tin tur e facilidadnan pa tene 
un Camp; localnan cu airco, cancha deportivo y 
speeltuin. 


Pa inscripcion pa e Camp por yama of whatsapp 
569-669 / 5610821 / 562-0653 E-mail: centro- 
famiapp@gmail.com of subi e pagina di Facebook 
y registra digitalmente: https://www.facebook. 
com/FundacionCentroFamiaPiedraPlat 


Create & Move Camp pa mucha na: 


Fundacion Centro Famia Piedra Plat 

P 
a preveni Dengue y otro malesanan transmiti pa sangura, 
ta importante pa comunidad hunto cu DVG cuminsa na 
reduci e cantidad di sangura adulto cu ta bula rond. Comu- 
nidad por haci esaki door di diferente forma: 


1. Deshaci, tira afo, of warda tur obheto cu por retene awa 
innecesariamente paden y rond di cas, scol, trabou y alre- 
dedor di bo. Por ehempel scoter bou mata, tire, coy hunga 
pafo, vaas cu mata of flor y mas 
2. Proteha door di tapa tur awa para cu tin proposito manera 
e.o pa muha mata of duna bestia tur dia. Por ehempel hemchi 
bou airco of bari cu awa di yobida y mas 
3. Brinda cuido door di ta extra alerta riba awa para cu 
proposito di bida pa planta of mascota por ehempel vaas cu 
mata of flor, baki awa di bestia, vijver cu mata di lili y mas 
4. Si tin molester di sangura y no por haya unda tin awa 
para, por yama Gele Koorts Muskiet Bestrijding (GKMB) pa 
por haci un inspeccion. 


DVG di su parti, pa medio di su seccion di GKMB ta sigui 
inspecciona tambe espacio y terenonan publico pa awa 
para cu por bira un criadero di sangura manera entre otro 
rioleringnan, fontijn den centro di ciudad, dump y mas. E 
accionnan aki ta necesario pa por disminui e oportunidad pa 
e sangura adulto por pone su webonan y asina nos ta reduci 
e cantidad di sanguranan cu ta broei riba nos isla. Mas nos 
reduci e cantidad di sangura mas chikito e risico ta di bira di 


experencia un brote di casonan di Dengue na Aruba. 


Tambe cada ciudadano por preveni di haya Dengue door di: 
• Bista paña cu man y pia largo durante oranan di atardi pa anochi 
• Uza repelente contra sangura riba cuero cu no ta cubri cu paña 
• Den espacio pafo di cas cende un mecha of uza bela 
contra sangura 
• Cera porta y bentana di cas prome cu bira scur of uza screen 
• Evita di bishita areanan unda bo ta consciente cu tin 
hopi sangura 
• Spuit paden di cas, camber, oficina y areanan cu bo ta f 
recuenta regularmente cu producto pa mata sangura. 


R 
iba 13 di maart a lansa e prome buki pa pashent den Re- 
ino Hulandes, titula ‘E Derechonan di Pashent’, y a inicia 
un gira den tur centro di Bario aki na Aruba. 


Desde luna di mei Fundacion SIKI (Stichting Instituut voor 
Kennis en Innovatie) y e autor di e buki, mr.dr. Jayburtt 
Dijkhoff, a bishita tur diaranson anochi diferente bario. 
Durante e charlanan aki e participantenan por a haya infor- 
macion valioso y por a haci diferente pregunta tocante nan 
derechonan di pashent. Esaki tabata completamente gratis 
pa asina e comunidad por a haya informacion tocante con pa 
uza nan derechonan y kico por spera di e sistema di salud. 


Awor a yega na e ultimo charla cu lo tuma luga diaranson 
awor 5 di juli pa 7or pa 9or di anochi na Centro San Martin 
(pariba di Parokia di Santa Cruz). Esaki ta bay ta e ultimo 


charla, ya cu esaki ta marca e final di e gira. E buki ta bay ta 
obtenibel pa solamente Afl. 35,-. 


P’esey no perde e oportunidad aki y invita famia, colega, 
amistadnan pa bin scucha tocante nan derechonan di 
pashent. Esaki ta un invitacion pa henter comunidad. 
Pa mas informacion por bishita www.sikiaruba.org 
of Facebook pagina SIKI Aruba. 


Tuma accion pa Preveni, Proteha y Stop Dengue 


Con pa preveni Dengue? 


Invitacion pa Aruba: 


Ultimo Charla den bo Bario ‘E Derechonan di Pashent’ 

B 
iblioteca su coleccion di buki ta na disponibi- 
lidad di tur cu ta bay gosa di un vakantie lar- 
go. Cu un coleccion grandi y varia tin algo pa tur. 
Corda cu miembresia di mucha y hoben bou 18 
aña ta gratis. 
Durante vakantie biblioteca ta presenta pelicula 
pa mucha riba pantaya den Aire liber. Esaki 
ta completamente gratis. Ta pasa e pelicula 
Pinocchio, Stange world, Paws of Fury y Sonic 2 y 
ta cuminsa otro siman diaranson, 7or di anochi. 
Esaki tanto na Playa (diaranson) como na San 
Nicolas (diahuebs) pa 4 siman. 


B 
iblioteca Nacional Aruba ta anuncia 
un otro edicion di su Festival di Buki 
pa Mucha. Na 2023 e tema ta ‘Mi Buki, Mi 
Cas’. Tur aña ta scoge un tema nobo pa 
duna e festival un indole diferente. 


Na biblioteca nos ta preparando un otro 
edicion pa por sigui stimula mucha pa lesa buki. E Festival di 
Buki pa Mucha ta dura un siman y ta tuma luga den prome 
siman di November. 


Semper nos ta habri e festival cu un fiesta grandi cu lo tuma 
luga 4 di november 2023 na Cas, na Biblioteca Nacional 
Aruba. Den e siman di 6 pa 10 di november hopi autor tanto 
di Aruba como for di Hulanda, Corsou, Boneiro y St. Eustatius 
ta haci nan best pa conta storia den klas y na biblioteca y 
tambe ilustrado ta duna presentacion ta con nan ta ilustra 
storia pa mucha. 


Di e manera aki ta purba di entusiasma muchanan pa lesa 
mas, lesa hunto y bishita biblioteca mas. Miembresia di 
biblioteca a bira gratis na 2023 cu ta un regalo pa tur mucha. 


Un grupo grandi di escritor di buki pa mucha ta bishita 
mas cu sesenta scol. Di Aruba esakinan ta Vanessa Paulina 
(Escritor y ilustrado), Irmgard Frans (Escritor y ilustrador), 
Olga Buckley (Autor y poeta), Emerita Emerencia (Escritor, 
maestra y actriz), Ruthy Vrieswijk (Escritor, poeta y Blogger), 
Esmeralda Tromp Jacobs (Escritor y contado di storia), 
Sheila Werleman (Artista visual y ilustrado) y Desiree Correa 
(Autor y docente). For di Boneiro, Denise de Jongh (Escritor y 
editor) y Boi Antoin (Investigador y autor) ta join e grupo, Di 
Colombia autor, poeta y actor Pedro Vargas. Tio Ali (escritor 


y contado di storia) semper ta forma parti di e festival y Tio 
Ali ta bini hunto cu Crisen Schorea. Crisen ta autor y poeta. 
Jeroen Hoogerwerf y Pieter Koolwijk ta bini for di Hulanda pa 
bishita e muchanan di scol. 


Misha Spanner (Contado di cuenta) ta participa pa di prome 
biaha na e festival na Aruba y ta bini for di St. Eustatius. Nan 
ta bishita scol pa conta storia, papia tocante buki cu mucha 
y tambe pa stimula mucha pa lesa mas. 


Luna di vakantie na biblioteca 


Mi Buki, Mi Cas 

D 
ia 1 di juli ta un dia historico pa varios motibo pa Pais 
Aruba y tambe den Reino Hulandes. Diasabra mainta, na 
Plenchi dilanti Museo Arquelogico Nacional Aruba, a tuma 
luga e ceremonia pa conmemora 160 aña di Abolicion di 
Sclavitud den Reino Hulandes. Pa prome biaha Aruba ta 
para keto y duna respet na un parti di historia cu no tabata 
mucho conoci y no tabata biba den nos comunidad. 


Prome Minister Evelyn Wever-Croes, den su discurso duna 
e mainta aki, a gradici nos historiadonan cu a haci un 
tremendo trabou pa trece claridad den historia di sclavitud 
na Aruba y a conclui cu aproximadamente for di comienso di 
periodo colonial, y posiblemente for di periodo pre-colonial, 
sclavitud tabata existi na Aruba. 


160 aña pasa, Rey Willem III di Hulanda a libera su escla- 
vonan cu tabata pertenece na Corsou y “onderhorigheden”, 
di cual Aruba tabata forma parti. Esaki a sosode pa medio 
di un proclamacion di ‘Sjoon Grandi’ di Corsou, manera 
e Gobernador di Colonia Corsou tabata wordo yama e 
tempo ey. E proclamacion aki ta basa riba un ley cu Rey di 
Hulanda a ehecuta dia 30 di september 1862, unda cu ta 
keda stipula cu pa 1 di juli 1863 den e teritorionan colonia 
di Reino Hulandes, sclavitud ta keda aboli. 50 aña prome a 
aboli e negoshi den traficacion di esclavonan for di Africa. E 
negoshi cu a trece hopi rikesa, y tambe hopi tristesa durante 
hopi tempo. 


Dia 19 di december 2020 Premier Mark Rutte a ofrece 
disculpa na tur Pais den Reino y Surnam pa e accionnan 
di Estado Hulandes den pasado na tur persona sclavisa cu 
a sufri pa e tipo di comercio aki y nan descendientenan. 
Y dia 1 di juli, den 160 aña pa prome biaha, Su Mahestad 
Rey Willem Alexander, a dirigi palabra na nomber di famia 
Real tocante e periodo di sclavitud na e Paisnan den Reino y 
Surnam, y a ofrece disculpa y pidi pa pordona e crimen aki. 


“Sigur un discurso elocuente y profundo. Y nos ta aprecia 
e esfuersonan cu lo wordo haci pa sigui investiga sclavitud 
den historia di nos pais, y e rol di cas real den esaki. Nos ta 
comparti su deseo pa nos biba den un Reino sin discrimina- 
cion y racismo. Tempo a cambia, ban traha awor riba sana e 
heridonan”, Prome Minister a remarca durante su discurso. 


Prome Minister, durante su discurso tambe, den nomber di 
Gobierno di Aruba, a reconfirma su compromiso cu Aruba. 
“Nos ta aki pa conmemora 160 aña cu a aboli sclavitud, y di 
libertad, di sobrevivencia, perseverancia y resiliencia. Y mes 


momento pa reconfirma nos compromiso pa e crimen horibel 
aki nunca mas wordo ripiti, y pa nos por biba den un pais sin 
racismo y sin discriminacion. Aruba durante su historia a 
demostra di por confronta desafio, a sa di demostra di por a 
pasa door di tempo duro, surpasa obstaculo y recupera. Nos 
pais ta resiliente, nos a semper sa di para riba nos mesun 
pianan. P’esey, ban empodera e resilencia Arubano pa hunto 
nos por traha riba e parti di socialisacion y sanacion di e 
proceso colonial”. 


Na ciere di su discurso, Prome Minister ta gradici Minister 
di Cultura, Xiomara Maduro, y Comision Conscientisacion 
Sclavitud Aruba y tur esnan envolvi pa e esfuersonan di 
conscientisacion den e ultimo aña, y cu a organisa e evento 
aki pa conmemora e fecha historico aki pa prome biaha na 
Aruba. 


Discurso di Prome Minister na ceremonia pa conmemora 
160 aña di abolicion di sclavitud den Reino Hulandes 

R 
ecien Addonsito Croes tawatin e honor di ta e 
maestro di ceremonia principal di e concierto 
presenta pa un parti di e alumnonan di SCOL DI 
MUSICA RUFO WEVER. Esaki tawata den Expo- 
zaal na Cas di Cultura. 


E concierto tawata un tremendo concierto 
presenta dilanti di mayor-, amigo- y fanaticonan. 


Alumnonan cu a presenta tawata: 
Alakina- y Alejandro Gonzalez, Bryce Lockhart, 
Eliyah Wester, Megan Kock, Evanee Giel, 
Jason Diaz, Rowen Wever, Lucia Rodenburg, 
Jayden Lee, Cardina Pieters, Ernesto Underwood, 
Pierre Vrolijk, Nishentel Meyers, 
Jorzinho Croes, Andrew Webb y Denzil Tromp. 


E maestronan cu a guia e alumnonan tawata Kyle 
Winklaar, Richard Holmond y Tico Kelly. 
Fotografnan ta di Cocolishi Media y Addonsito 
Croes. 


MC di Jazz Ensemble concert 2023 

Fortaleza pa Famia 


ORA Dios bendiciona bo cu un bon plan, of un bon idea pa bo crecemento, spiritual, social, y wak bon cu ken bo ta 
comparti, locual bo a ricibi, pidi confirmacion di Dios, y haci locual Señor a bisa bo pa haci y lo bo tin exito. 
For di fundacion di mundo envidia tabata presente, pasobra e tata di envidia cual ta e diabel, ta purba pa bruha tur cos, 
pero esnan cu ta confia den Dios, lo cumpli cu e proposito cu Dios a duna nan. 


Envidia ta presente den tur area di nos bida, y pa vence esey bo mester pone tur bo plannan den man di Dios y confia 
Dios, pasobra eyden envidia no tin alcance, definitivamente e no por drenta. 


Confia den Señor cu henter bo curason, y no depende riba bo mes comprondemento. Den tur bo camindanan reconoc’E 
y E lo dirigi bo caminda (Proverbiona 3:5-6). 


En bes di bisa y gaba cu mi tin Fe den mi mes, cual ta algo cu no ta para skirbi ningun caminda den e palabra di Dios, 
nos tin cu duna gloria na Dios, pasobra Dios ta e motor di nos bida, Dios ta esun cu ta duna bida, na prome luga y sin 
Dios nos no por logra nada. 


Esun cu ta confia den su mes curason ta un bobo, ma esun cu ta cana cu sabiduria lo wordo libra (Proverbionan 28:26). 


Y esnan cu conoce Bo nomber lo pone nan confiansa den Bo, pasobra Abo, Oh Señor, no a bandona esun cu a busca bo 
(Salmo 9:10). 


No confia den prinsnan den yiu di hende, den kende no tin salbacion (Salmo 146:3). 


Semper mantene Dios na prome luga y no haci ningun hende bo idolo, pasobra ora hende ta adora hende, sin nota nan ta 
haci bofon di Dios, tur hende su bida ta temporal, riba e mundo aki, y ningun hende no ta mas poderoso cu Dios, no laga 
placa y poder di hende susha bo cabes, pero mantene bo bista firme riba Dios. Y Dios nunca lo laga bo cara na berguensa. 


No bende bo mes pa motibo di bo necesidad, no laga hende manipula bo pa motibo di placa, no laga ningun hende trapa 
riba bo derecho, pasobra bo no tin, pero pone bo confiansa den Dios, y spera riba Dios, pasobra solamente Dios por 
cambia bo lamento den baile. 


E ta duna forsa na esun cu ta cansa, y E ta aumenta poder pa esun cu falta poder (Isaias 40:29). Esnan cu ta spera den 
Señor lo haya forsa renoba, nan lo bula bay ariba manera aguila, nan lo core sin bira fatiga, nan lo cana sin cansa (Isaias 
40:31). 


Den tur situacion di nos bida nos mester corda riba e promesa unico aki di Dios: 


*** No tene miedo pasobra Mi ta cu bo, no desmaya, pasobra Mi ta bo Dios, Lo Mi fortalece bo, si Mi lo yuda bo, si lo Mi 
sostene bo cu Mi man drechi di husticia (Isaias 41:10). 


Esey ta un promesa cu ta solamente Dios por ofrece na hende, y ta solamente Dios por cumpli cune. 


Pasobra Ami ta Señor bo Dios, kende ta sostene bo man drechi, Kende ta bisa bo: No tene miedo lo Mi yuda bo (Isaias 
41:13). 


Promesanan di Dios ta weso di lomba pa nos, promesanan di Dios lo t’ey pa semper, y Dios semper lo cumpli cu su 
promesa, pasobra ta para skirbi: Cielo y tera lo pasa, ma Mi palabranan lo no pasa (Lucas 21:33). 


Sinceramente, Pastor Marcel Balootje 


Confia den señor bo Dios, y no biba di locual hende ta opina 

Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di: 
José M. Girón 
“Jo” 
*17-06-1948 - †01-07-2023 


Acto di edespedida lo wordo anuncia despues. 


Gradicimento 


Na nomber di su 
Tata, Mama, ruman y demás famia. 
Nos kier a gradici tur famia, amigo, (ex) colega 
di Playa Linda conocirnan cu di un of otro 
manera a brinda nos e sosten y consuelo 
durante entiero y despedida di: 


Adilson “Brazil” do 
Nasimento Silva 


Boso mustra di atención ta hopi aprecia y un 
gran sosten pa nos. 


Ta invita pa asisti na un santo sacrificio di misa 
cual lo tuma lugar na Capel di Alto Vista diamars 
4 di july pa 5or di atardi. 


Gradicimento y Invitacion 


Famia de Cuba y famia Kranwinkel ta gradici 
tur cu di un manera of otro a duna nos 
sosten, consuelo y forsa durante enfermedad, 
fayecimento y entiero di nos defunto stima: 
Theresita de Cuba 


Di curazon nos kier a gradici tambe Pader Raffi, 
Rev. Theo Zievinger, San Pedro Paviljioen y Wit 
Gele Kruis. 


Na mes momento nos ta invita famia, bisiña-, 
amigo- y conocirnan pa compaña nos na 3 
Santo Sacrificio di Misa Parokia Sta. Filomena na 
Paradera dia: 
Diamars 4 di juli 2023 pa 7 pm 
Diahuebs 6 di Juli 2023 pa 7 pm 
Diabierna 7 di Juli 2023 pa 7 pm 


Diabierna despues di Misa lo tin un Rosario na 
cas Jaburibari 28 


Boso presencia ta altamente aprecia. 


D 
iadomingo den oranan di anochi a sosode un boksmento riba Green Corridor, 
na altura di Ser’i Teishi. Chauffeur di un pickup Toyota color blanco cu tabata 
coriendo hopi iresponsabel a dal contra un Hyundai Tucson, cu ta auto di un agente 
policial. Mesora a nota cu e chauffeur di e pickup ta bou influencia. 


Algun persona cu a sigui e pickup aki a conta cu ta for di caminda di Savaneta caba 
nan a mir’e pickup coriendo hopi iresponsabel. 


E homber tabata basta bou influencia, cu te hasta a bira basta fresco y a uza un 
vocabulario hopi mahos ora cu e mester a dirigi su mes na e polis di trafico. E 
homber no kier a sigui orden di polis, cu man duro e polisnan mester a bah’e for di e 
pickup, e no por a ni para riba su pia y a cay riba caminda, despues di basta lucha- 
mento a logra hink’e den e vehiculo di polis. 


E homber a wordo transporta mesora pa warda di polis di Santa Cruz, caminda e 
mester a bay duna cuenta dilanti sub fiscal. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 


Ceasar Giovanni Maduro 
*13-05-1944 - †02-07-2023 


Acto di entiero lo wordo anuncia despues. 


Homber bou influencia a causa 
boksmento y a wordo deteni 

“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


A fallece cristianamente: 


Marietje J. Adonis 
Miho conoci como: “Marlen” 
* 30-09-1939 - † 01-07-2023 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever 


Cu dolor na nos curason, nos ta participa fayecimento di: 
Sra. Egidia D. Tromp 
Cariñosamente yama “Diana y Nana” 
*01-09-1957 - †25-06-2023 


Acto di despedida lo wordo anuncia despues 


“Señor ta mi wardador, mi’n tin falta di nada; 
den cunucu de yerba berde e ta ponemi 
sosega. E ta hibami na awa tranquil, pa mi bolbe 
Haña forsa”. Salmo:23 


Cu inmenso tristesa na nos curason, pero 
conforme cu boluntad di Dios, nos ta participa 
fayecimento cristianamente di nos querida 
Esposa, Mama, Wela, Bisawela y Tanta: 


Emerita L. Tromp Thiel 
Mihor conocí como Merry of Mothy 
*28-5-1938 - †28-6-2023 


Na nomber di su: 
Esposo Stima: Lucas Tromp 


Yiunan Stima: 
†Rina & Roberto Croes – Tromp 
Roslyn (Roosje) & Edwin (Jack) Tromp – Tromp 
Ludmila & Jose Harms – Tromp 


Nieta/Nietonan Stima: 
Rosienne Tromp 
Ranzinho & Diana Tromp Burbano 
Rhadyn & Richard Fingal Croes 
Rhansley Croes 
Yitzhak Harms (Hulanda) 
Yitzwirah Harms 


Bisanietonan: 
Khyler Farro 
Conner Farro 


Bisanieta: Ivana Tromp 
Rumannan: 
†Aura & †Baldomero Tromp – Thiel 
†Adriana Thiel 
†Olinda & †Luciano Winterdaal -Thiel 
†Editha & †Roque Ras – Thiel 
†Rufo & Reginita (Ninita) Thiel – Croes 


Cuñanan: 
Vda. Teresita Tromp – Ruiz 
Filomena Tromp 
Marianita & Juancito Giel – Tromp 


Sobrino/Sobrinanan: 
Aurora Croes, Erica Tromp, Rene Tromp, Ludwina 
Winterdaal, Gladys Winterdaal, Melva Tromp, 
Calvin Winterdaal, Lila Winterdaal, Varida Ras, 
Edith Rogowski, Mabel Ras, Renny Ras, Arleen 
Ras, Rudi Ras, Eric Ras, Charlene Ras, Suzy 
Thiel, Walter Thiel, Gina Thiel, Junny Thiel, Maria 
Maduro, Max Jr. Tromp, Nelson Tromp, Seferino 
Jr. Tromp, Roland Tromp, Linda Kock, Alexander 
Tromp, Sergio Tromp, Andre Tromp, Vanesca 
Tromp, Anoushka Calorina, Jeanella Tromp, 
Moraima Brown, Angelo Giel 


Consuegro/a: Jacinto & Maria Harms – Stamper 


Tur su Primo Y Primanan, Ihanan, Bisinanan Y 
Conocirnan. 


Un gradicimento na Staff Y Personal, Clientenan y 
Familia di STA 


Ta invita pa assisti na acto di condolencia y 
entiero cu lo tuma lugar Diamars 4 Juli 2023, 
di 9or pa 11or di mainta na Aurora Funeral 
Home, y después lo Sali pa Santana Católico na 
Oranjestad. 


Nos disculpa si encaso nos por a lubida un of mas 
persona den nos tristeza. 


Nos disculpa cu después di entiero nos no por 
ricibi bishita di condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa.” - Salmo:23 


Cu hopi tristesa pero conforme cu boluntad di 
Dios nos ta anuncia cu a bay laga 
nos den brasa di Señor 


Rodrigo Alberto Tromp 


2 di december 1968 
† 29 di juni 2023 


Esposa: Carmen Y. Tromp-Martinez 


Yiunan: 
Silvana Vasquez 
Rodrigo Salomon 


Mayornan: 
Sra. Vda Itala Danjo-Tromp 
†Felipe Danjo 


Rumannan: 
Sharin Tromp y Omar Arends 
Carolina Danjo 
Robert Danjo y Carlene Tromp 


Nietonan: Leyla y Aaron 


Sobrinonan: 
Sharmaine, Sharlaine, Jerrianne, 
Caelen y Caelie Jane 


Su amigonan stima: 
Oswaldo Kock, Glenbert Croes, Chando Colina 


Omo- y tantanan, primo(-a)nan, amigo- y 
conocirnan, bisiñanan, coleganan di SABA y 
sindicato di SEPPA. 


Demas famia na Aruba, Colombia, Hulanda, 
Venezuela y Merca: 
Tromp, Martinez, Danjo, Vasquez, Zapata, Orman, 
Vos, Maduro, Benavides, Mejia, Ras, Vrolijk, Kock, 
Wester, Hernandez, Geerman, Torres, Magdaniel, 
Dijkhoff, Arends, Ridderstap, Rego, Giel. 


Ta invita pa acto di despedida cu lo tuma lugar 
diaranson 5 di juli 2023 na Aurora Funeral Home 
di 2 pa 4 pm. Acto di cremacion lo tuma lugar 
den seno familiar. 


Despues di entiero no ta ricibi bishita di 
condolencia na cas. 


Nos disculpa si den nos tristesa nos por a lubida 
cualkier persona. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso tristesa na nos curason, nos ta 
anuncia fayecimento di: 


Eugene R. Schouten 
*27-05-1960 †01-07-2023 


Na nomber di su: 
Mayornan: 
† Theo y Poppy Schouten 


Esposa: 
Rozetti Dijkhoff 


Yiu stima: Jonathan & Scott Salazar 


Manera yiu: 
Rose-Eileen Buckley 
Aldwayne Buckley 


Nieto: Dean Ray Mannion (Salazar) 


Ruman: 
†Tonny Schouten 
†Wicky Schouten 
Ted & Marianne Schouten na Hulanda. 


Sobrino y sobrina: 
Anthony Sterring Schouten & Vincent Sterring 
Schouten 
Paul Schouten & Ellen Kuster y yiunan 
Angele Schouten y yiu 
Vicky Schouten & Wijnand Verlegh y yiu 
Phil Schouten & Ambar Dammers y yiunan 


Demas famia: 
Salazar, Alvarez, Gonzalez-Apruzzese, Croes, 
DeWindt, Dijkhoff, Ecury, Lampe y otro famia 
y conocirnan na Aruba, Bonaire, Curacao, 
Colombia, Merca, Hulanda y otro parti di mundo. 


Ta invita pa e acto di despedida cu lo tuma lugar 
Diaranson 05 di Juli 2023, di 5or pm pa 9or pm na 
Royal Funeral Home. 


Cremashon lo tuma lugar den seno familiar. 


